CELEX: 62018TN0548
Language: sl
Date: 2018-09-18 00:00:00
Title: Zadeva T-548/18: Tožba, vložena 18. septembra 2018 – Helbert/EUIPO

26.11.2018   
            
            
               SL
            
            
               Uradni list Evropske unije
            
            
               C 427/85
            
         
      Tožba, vložena 18. septembra 2018 – Helbert/EUIPO
      (Zadeva T-548/18)
      (2018/C 427/112)
      Jezik postopka: angleščina
      
         Stranki
      
      
         Tožeča stranka: Lars Helbert (Alicante, Španija) (zastopnik: H. Tettenborn, odvetnik)
      
         Tožena stranka: Urad Evropske unije za intelektualno lastnino (EUIPO)
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  razglasi za nično odločbo natečajne komisije javnega natečaja EUIPO/AD/01/17 (1) z dne 1. decembra 2017 in z dne 7. marca 2018 o tem, da se tožeče stranke ne uvrsti na seznam uspešnih kandidatov v končni obliki, po tem, ko je EUIPO 8. junija 2018 zavrnil pritožbo tožeče stranke na podlagi člena 90(2) Kadrovskih predpisov;
               
            
                  —
               
               
                  EUIPO naloži, da tožeči stranki plača ustrezno nadomestilo, ki ga določi Splošno sodišče, za nepremoženjsko škodo, ki je tožeči stranki nastala zaradi odločbe natečajne komisije; in
               
            
                  —
               
               
                  EUIPO naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  1.
               
               
                  Prvi tožbeni razlog: podane so nepravilnosti v zvezi s sestavo in skladnostjo natečajne komisije, katerih neposredna posledica je pomanjkanje usklajenosti ocen in kršitev načel enakih možnosti, enakega obravnavanja in objektivnega ocenjevanja, kar je v nasprotju s členoma 3.1 in 2.4 Splošnih pravil za javne natečaje.
               
            
                  2.
               
               
                  Drugi tožbeni razlog: natečajna komisija ni opravila primerjalne ocene kandidata, kar je v nasprotju z obveznostjo spoštovanja načel enakega obravnavanja, enakih možnosti in objektivnega ocenjevanja iz člena 2.4 Splošnih pravil za javne natečaje.
               
            
                  3.
               
               
                  Tretji tožbeni razlog: očitna napaka pri presoji v zvezi z oceno rezultatov tožeče stranke pri „posebnem razgovoru o sposobnostih“.
               
            
                  4.
               
               
                  Četrti tožbeni razlog: natečajna komisija naj bi kršila razpis natečaja EUIPO/AD/01/17 ter načela enakega obravnavanja, enakih možnosti in objektivnega ocenjevanja.
               
            
         (1)  UL 2017 C 9 A, str. 1.